[{"text_idx": "#000000", "text": "Gadael Rhodd yn eich Ewyllys"}, {"text_idx": "#000001", "text": "Amrywia cynefinoedd Bwlch Corog o goetir yng ngheunant yr afon a\u2019r llethrau isaf i rostir yr ucheldir a gorgors ar y tir uwch. Yn y gorffennol roedd gorchudd coed ar yr ardal gyfan. Cliriwyd y coed gan fodau dynol i greu\u2019r rhostir a\u2019r corsydd rydyn ni\u2019n eu cysylltu a\u0302\u2019r ucheldiroedd. Ond mae hyd yn oed y cynefinoedd hyn wedi dirywio ym Mwlch Corog oherwydd draenio, llosgi a phori defaid, gyda glaswellt gwellt y gweunydd yn cymryd drosodd."}, {"text_idx": "#000004", "text": "Gyda\u2019n pwyslais ar leihau ymyriadau rheoli a datblygu teimlad gwyllt y lle, rydym wedi cael gwared ar ffensys mewnol. Nid yw\u2019r cynefinoedd wedi\u2019u rhannu\u2019n weledol nac yn eu triniaeth: o ran natur wyllt, nid yw cynefinoedd bob amser wedi\u2019u diffinio\u2019n dda, ac maent yn aml yn gorgyffwrdd ac yn rhyngweithio. Felly, mae rhostir gwlyb yr ucheldir a gorgors yn fathau o fawndir wedi\u2019u gwahaniaethu gan ddyfnder mawn a graddfa\u2019r dwrlawnder, ond mae ganddynt lawer o blanhigion yn gyffredin ac nid ydynt wedi\u2019u diffinio\u2019n glir. Mae coetir yn cynnwys llennyrch agored, mae gan borfa bren ddwysedd isel o goed, a gellir dod o hyd i grwpiau o goed a llwyni mewn ardaloedd o dir agored. Mae\u2019r cydadwaith deinamig hwn o gynefinoedd yn creu amrywiaeth ar draws y dirwedd a thrwy amser, ac mae\u2019n allweddol i\u2019r teimlad o wylltineb a phresenoldeb bywyd gwyllt toreithiog."}]